
				IRAGARKIAK

				Beste iragarki ofizial batzuk

				SEGURTASUN SAILA

				4096

				IRAGARKIA, zeinaren bidez jakinarazten baitira zehapen-espedienteetan emandako ebazpen-proposamenak. Espediente horiek Jendaurreko ikuskizunak eta jolas-jarduerak arautzeari buruzko abenduaren 23ko 10/2015 Legearekin lotuta daude.

				Zuzenean jakinaraztea lortu ez denez, iragarki hau argitaratzen da, Administrazio Publikoen Administrazio Prozedura Erkidearen urriaren 1eko 39/2015 Legearen 44. artikuluan xedatutakoa betetzeko.

				Alegazioak aurkezteko epea 15 egunekoa izango da, iragarki hau Estatuko Aldizkari Ofizialean argitaratzen denetik aurrera.

				Interesdunak ebazpen-proposamenaren testu osoa eskuragarri du Eusko Jaurlaritzako Joko eta Ikuskizun zuzendaritzan (Donostia kalea 1, Vitoria-Gasteiz).

				Eranskinean aipatzen den interesduna jakinaren gainean egon dadin argitaratzen da hau, eta harentzat banakako jakinarazpenaren balioa izango du.

				Jakinarazpen honek Estatuko Aldizkari Ofizialean argitaratu eta hurrengo egunetik aurrera izango ditu ondorioak.

				Vitoria-Gasteiz, 2021eko ekainaren 30a.

				Joko eta Ikuskizunen zuzendaria,

				AITOR MIKEL URIARTE UNZALU.

